CELEX: 32007R1492
Language: bg
Date: 2007-12-17 00:00:00
Title: Регламент (ЕО) № 1492/2007 на Комисията от 17 декември 2007 година за изменение на Регламент (ЕО) № 312/2003 на Съвета по отношение на тарифните квоти за някои продукти с произход от Чили

18.12.2007   
            
            
               BG
            
            
               Официален вестник на Европейския съюз
            
            
               L 332/5
            
         
      РЕГЛАМЕНТ (ЕО) № 1492/2007 НА КОМИСИЯТА
   
   от 17 декември 2007 година
   за изменение на Регламент (ЕО) № 312/2003 на Съвета по отношение на тарифните квоти за някои продукти с произход от Чили
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 312/2003 на Съвета от 18 февруари 2003 г. за прилагане в Общността на тарифните разпоредби, установени от Споразумението за асоцииране между Европейската общност и нейните държави-членки, от една страна, и Република Чили, от друга страна (1), и по-специално член 5 от него,
   като има предвид, че:
   
               (1)
            
            
               С Регламент (ЕО) № 312/2003 бяха въведени за Общността тарифните разпоредби, установени със Споразумението за асоцииране между Европейската общност и нейните държави-членки, от една страна, и Република Чили, от друга страна (2).
            
         
               (2)
            
            
               С Решение 2005/106/ЕО (3) Съветът одобри Протокол към споразумението за асоцииране между Европейската общност и нейните държави-членки, от една страна, и Република Чили, от друга страна, за да се вземе предвид присъединяването на Чешката република, Република Естония, Република Кипър, Република Унгария, Република Латвия, Република Литва, Република Малта, Република Полша, Република Словения и Словашката република към Европейския съюз (4) (наричан по-долу „протокола“). Протоколът предвижда нови тарифни отстъпки на Общността, някои от които са ограничени с тарифни квоти.
            
         
               (3)
            
            
               Тези нови отстъпки бяха въведени с Регламент (ЕО) № 305/2005 на Комисията от 19 октомври 2004 г. за изменение на Регламент (ЕО) № 312/2003 на Съвета по отношение на тарифните квоти за някои продукти с произход от Чили.
            
         
               (4)
            
            
               В съответствие с протокола обемите на новите тарифни квоти трябва да се увеличават всяка година, считано от 1 януари 2005 г., с пет процента спрямо първоначалното количество. С оглед постигане на по-голяма яснота е необходимо да се установят общите обеми на наличните тарифни квоти през 2005 г. за въпросните продукти, в които вече е включено увеличението за същата година.
            
         
               (5)
            
            
               Следователно Регламент (ЕО) № 312/2003 следва да бъде съответно изменен.
            
         
               (6)
            
            
               Тъй като обемите на тарифните квоти, установени с настоящия регламент, трябва да влязат в сила, считано от 1 януари 2005 г., настоящият регламент следва да се прилага от същата дата и да влезе в сила незабавно.
            
         
               (7)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 312/2003 се изменя, както следва:
   
               1.
            
            
               В член 3 се добавя следният параграф 3:
               „3.   Годишният обем на тарифната квота с пореден номер 09.1941 в приложението се увеличава последователно всяка година с пет процента от първоначалното количество, считано от 1 януари 2005 г.“
            
         
               2.
            
            
               Приложението се изменя, както е посочено в приложението към настоящия регламент.
            
         Член 2
   Настоящият регламент влиза в сила в деня на публикуването му в Официален вестник на Европейския съюз.
   Той се прилага от 1 януари 2005 година.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 17 декември 2007 година.
      
         
            За Комисията
         
         László KOVÁCS
         
         
            Член на Комисията
         
      
   
   
      (1)  ОВ L 46, 20.2.2003 г., стр. 1. Регламент, изменен с Регламент (ЕО) № 305/2005 на Комисията (ОВ L 52, 25.2.2005 г., стр. 6).
   
      (2)  ОВ L 352, 30.12.2002 г., стр. 3.
   
      (3)  ОВ L 38, 10.2.2005 г., стр. 1.
   
      (4)  ОВ L 38, 10.2.2005 г., стр. 3.
   
      ПРИЛОЖЕНИЕ
      В приложението към Регламент (ЕО) № 312/2003 таблицата се изменя, както следва:
      
                  1.
               
               
                  В реда за тарифната квота с пореден номер 09.1925 годишният обем на тарифната квота в четвъртата колона се заменя със следния текст:
                  „581,50 тона (1)
                  
               
            
                  2.
               
               
                  В реда за тарифната квота с пореден номер 09.1929 годишният обем на тарифната квота в четвъртата колона се заменя със следния текст:
                  „42 275 тона (2)
                  
               
            
                  3.
               
               
                  В реда за тарифната квота с пореден номер 09.1941 годишният обем на тарифната квота в четвъртата колона се заменя със следния текст:
                  „1 050 тона (3)
                  
               
            
         (1)  Този годишен обем на квотата се прилага от 1 януари 2005 г. Той се увеличава последователно всяка година, като за първи път през 2006 г. за същата година, с 26,50 тона (пет процента от първоначалния обем от 530 тона).“
      
         (2)  Този годишен обем на квотата се прилага от 1 януари 2005 г. Той се увеличава последователно всяка година, като за първи път през 2006 г. за същата година, с 1 925 тона (пет процента от първоначалния обем от 38 500 тона).“
      
         (3)  Този годишен обем на квотата се прилага от 1 януари 2005 г. Той се увеличава последователно всяка година, като за първи път през 2006 г. за същата година, с 50 тона (пет процента от първоначалния обем от 1 000 тона).“